Na temelju članka 13. stavka 8. Zakona o zaštiti od požara ("Narodne novine“, broj: 92/10), članka 32. Statuta Općine Biskupija ("Službeni vjesnik Šibensko-kninske županije" broj 9/09, 4/11, 8/12, 4/13, 2/18, 5/19, 3/20 , 3/21, i 6/25) Općinsko vijeće Općine Biskupija, na 8. sjednici održanoj, 26.siječnja 2026. godine donosi

IZVJEŠĆE

**O STANJU ZAŠTITE OD POŽARA**

**NA PODRUČJU OPĆINE BISKUPIJA U 2025. GODINI**

**UVOD**

Zaštita od požara uređena je Zakonom o zaštiti od požara (Narodne novine, broj. 92/10) i čini sustav koji se sastoji od planiranja, propisivanja, provođenja i financiranja mjera zaštite od požara te ustrojavanje subjekata koji provode zaštitu od požara.

Subjekti koji provode zaštitu od požara definirani su Zakonom.

Zakonom je propisano da jedinice lokalne samouprave donose plan zaštite od požara za svoje područje temeljem procjene ugroženosti od požara i tehnoloških eksplozija, po prethodno pribavljenom mišljenju nadležne policijske uprave i nadležne vatrogasne zajednice županije.

Sukladno članku 13. stavku 8. Zakona o zaštiti od požara predstavničko tijelo jedinice lokalne samouprave jednom godišnje razmatra izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje.

Vatrogasna djelatnost utvrđena je Zakonom o vatrogastvu (Narodne novine, broj. 125/19) kao neprofitna, stručna i humanitarna djelatnost od interesa za Republiku Hrvatsku.

Vatrogasna djelatnost je sudjelovanje u provedbi preventivnih mjera zaštite od požara i tehnoloških eksplozija, gašenje požara i spašavanje ljudi i imovine ugroženih požarom i tehnološkom eksplozijom, pružanje tehničke pomoći u nezgodama i opasnim situacijama te obavljanje drugih poslova u nesrećama, ekološkim i inim nesrećama, a provodi se na kopnu, moru, jezerima i rijekama.

Vatrogasnu djelatnost obavljaju isključivo vatrogasne postrojbe i vatrogasne organizacije.

**NORMATIVNI USTROJ**

Općina Biskupija 2024. godine donijela Procjenu ugroženosti od požara i tehnoloških eksplozija za područje Općine Biskupija i Plan zaštite od požara za Općinu Biskupija, koji su usklađeni s odredbama zakona i podzakonskih propisa.

Općinsko vijeće je sukladno Programu aktivnosti u provedbi posebnih mjera zaštite od požara od interesa za Republiku Hrvatsku u 2025. godini donijelo obvezujuće akte i to:

* + Analizu stanja sustava Civilne zaštite na području Općine Biskupija u 2025. godini u čijem djelu je posebno obrađeno stanje zaštite od požara i vatrogastva,
  + Provedbeni plan zaštite od požara na području Općine Biskupija u 2026. godini,
  + Plan operativne primjene Programa aktivnosti u provedbi posebnih mjera zaštite od požara na području općine Biskupija u 2025. godini.

Općinski načelnik je temeljem obveza iz Programa aktivnosti u provedbi posebnih mjera zaštite od požara od interesa za Republiku Hrvatsku u 2025. godini donio slijedeće akte:

* + Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara,
  + Plan uključivanja svih subjekata zaštite od požara za područje općine Biskupija u 2025. godini.

**VATROGASNA DJELATNOST**

**Operativne snage**

Sukladno Zakonu o vatrogastvu nositelj djelatnosti zaštite od požara su vatrogasne postrojbe i vatrogasne organizacije. Na području Općine Biskupija nositelj zaštite od požara je DVD-a Biskupija.

**Ustrojstvo snaga**

DVD Biskupija ima ustrojenu Vatrogasnu postrojbu DVD-a koja broji 10 operativnih vatrogasca.

U periodu od 01. listopada do 31. svibnja područje Općine Biskupija pokriveno je dežurstvom operativnog vatrogasca.

U periodu od 01. lipnja do 30. rujna sukladno obvezama iz Programa aktivnosti u provedbi posebnih mjera zaštite od požara u DVD-u se upošljava 2 stalna i 5 sezonskih vatrogasaca te se obavlja djelatnost izviđačko-preventivne ophodnje.

Vatrogasna postrojba DVD-a raspolaže sa slijedećim vozilima:

|  |  |  |  |  |  |  |
| --- | --- | --- | --- | --- | --- | --- |
| Rb. | VRSTA | MARKA I TIP | REGISTARSKA OZNAKA | GODINA PROIZV. | TIP PUMPE | KOLIČINA VODE |
| 1. | AUTO CISTERNA | VOLVO | ZG 5616-JV | 2024 |  | 7.000,00 |
| 2. | NAVALNO | MAGIRUS | ŠI-184-EP | 1980. | 24/12 | 5000,00 |
|  |  |  |  |  |  |  |

**INTERVENCIJE**

Tijekom 2025. godine zabilježene su 29 intervencija u kojima je sudjelovala Vatrogasna postrojba DVD-a Biskupija, od čega 25 na području Općine Biskupija.

Po vrstama se radi o:

* + Tehničkim intervencijama = 1
  + Izviđačke dojave = 1
  + Požar na stambenom objektu= 2
  + Požar elektro stupa =1
  + Ispiranje prometnice =1
  + Uklanjanje zapreka u prometu =1
  + Prometne nesereće u cestovnom prometu =2
  + Požarnim intervencijama = 20 (otvorenog prostora)

**VATROGASNI DOM**

U tijeku je izrada projektne dokumentacije za izgradnju Vatrogasnog doma.

**FINANCIRANJE**

Općina je u skladu s Zakonom o vatrogastvu u 2025. godini izdvojila propisani iznos sredstava za redovnu djelatnost DVD-a Biskupija kao nositelja zaštite od požara na području Općine Biskupija, te je sukladno Programu aktivnosti u provedbi posebnih mjera zaštite od požara od interesa za Republiku Hrvatsku u 2025. godini izdvojila 75.200,00 EUR za financiranje zapošljavanja 2 stalna i 5 sezonska vatrogasaca i obavljanja izviđačko-preventivne ophodnje.

Iz državnog proračuna je na račun DVD-a na ime zapošljavanja 5 sezonska vatrogasaca refundiran iznos od 13.124,08 EUR od 01. lipnja do 30. rujna 2025.godine.

**ZAKLJUČAK**

Stanje zaštite od požara na području Biskupija u 2025. g. bilo je zadovoljavajuće.

Vatrogasna postrojba DVD-a kontinuirano radi na osposobljavanju i usavršavanju članova Vatrogasne postrojbe kako bi mogli odgovoriti na sve izazove.

Izgradnjom i uređenjem vatrogasnog doma u Općini Biskupija te nabavom dodatne opreme u vidu vozila još više će doprinijeti operativnoj sposobnosti Vatrogasne postrojbe.

KLASA: 245-01/26-01/03

URBROJ: 2182-17-01-26-01

Orlić, 26.siječnja 2026. godine

OPĆINSKO VIJEĆE

PREDSJEDNIK

Dragan Vukmirović